GiliGold/VAD_KnessetCorpus huggingface dataset:
אחמד טיבי:  תמיד מבקשים לשלול אזרחות של אזרחים ערבים, אבל לעולם פושע יהודי, אנס יהודי, רוצח סדרתי יהודי, לא מבקשים - - -
בועז ביסמוט: אבל פה מדובר על טרור ועל בגידה במדינה
בועז ביסמוט:  זה שונה, חבר הכנסת טיבי
אחמד טיבי: הטבח בראשון לציון לא היה טרור?
בועז ביסמוט: פה מדובר בספציפיקציה של טרור - - -
אחמד טיבי: בועז, הרוצח שטבח בשבעה פועלים - - -
בועז ביסמוט: מדינה שמגינה על עצמה - - -
זאב אלקין: שום ישות מדינית אחרת לא שילמה - - -
בועז ביסמוט: אתה מבלבל בין דברים
אחמד טיבי: הרוצח שטבח בשבעה פועלים פלסטיניים – היה טרור או לא היה טרור?
בועז ביסמוט: אתה מבלבל בין נושאים
אחמד טיבי: הרוצח שטבח בשבעה פועלים - - -
בועז ביסמוט: בוא אני אתן לך תשובה, חבר הכנסת טיבי
אחמד טיבי: תמיד יש לכם ניסיון להתחכם
בועז ביסמוט: לא, ממש לא
אחמד טיבי: ניסיון להתחכם – ישות, ישות
הר מלך: אתה לא מתחכם בכלל
אחמד טיבי: אני חושב שרצח ראש ממשלה זה יותר מסוכן
בועז ביסמוט: אתה מתחכם עכשיו
בועז ביסמוט:  מדברים על טרור ומלחמה בבוגדים
הר מלך: הפוסל במומו פוסל
זאב אלקין: חבר הכנסת טיבי, אתה יכול לייתר את החקיקה הזאת
זאב אלקין:  מאוד פשוט
זאב אלקין:  תשכנע את הרשות הפלסטינית לא לשלם למחבלים - - -
בועז ביסמוט: זה לא מדויק, מה שאתה עושה
אחמד טיבי: האמת היא שאני יודע שהבקשה להוסיף את רצח ראש הממשלה מביכה את כולכם
זאב אלקין: למה מביכה? אם הרשות הפלסטינית תשלם לו משכורת על זה – כן - - -
בועז ביסמוט: אבל זה לא קשור, אחד לא קשור לשני
אחמד טיבי: עמי פופר התייחד עם אשתו, הביא ילדים לעולם, יצא 20,000 פעם לטיולים, באחד מהם הוא עשה תאונת דרכים, להבדיל מאסירים ערבים
יצחק פינדרוס: - - - שהייתה לו מסיבת קבלת פנים?
אחמד טיבי: נדמה לי שבמה שקרוי "המחתרת היהודים" לקחו אותם לטבול את ידיהם בחוף הים
אחמד טיבי:  זה יותר ממסיבה
אחמד טיבי:  לקחתם אותם ברכבים ממשלתיים לים
אחמד טיבי:  המחתרת, הטרוריסטים היהודים
בועז ביסמוט: תקשיב ותגיב, רק מילה אחת, הראיה של איפה ואיפה: היחס שלי אליך ואל כסיף הוא אותו יחס, והוא יהודי
בועז ביסמוט:  תבין, פה העניין הוא טרור ואיך אתה - - -
חנוך דב מלביצקי: כסיף הרבה יותר גרוע ממנו
בועז ביסמוט: אתה יודע מה? אני מצטרף אליך
בועז ביסמוט:  ולכן כסיף ואתה בשבילי זה אותו דבר, וכסיף יהודי
אחמד טיבי: כסיף הוא חבר כנסת מכובד בסיעה שלנו
בועז ביסמוט: אבל היחס שלי אליו אידאולוגית הוא בדיוק כמו היחס - - -
אחמד טיבי: יש הבדל בין ח"כים פשיסטים לח"כים שמתנגדים לפשיזם
אחמד טיבי:  זה ברור
אופיר כץ: חבר הכנסת טיבי, סיימת?
אחמד טיבי: אני סיימתי
אחמד טיבי:  אם תרצו להציע משהו נגד רוצח ראש הממשלה היהודי, בבקשה
זאב אלקין: החוק הזה חל גם עליו, אם הרשות הפלסטינית תשלם לו משכורת
אחמד טיבי: תפסיק להתחכם, אלקין
אחמד טיבי:  אתה קצת יותר אינטליגנטי - - -
זאב אלקין: אז אני לא אהיה "אלקין"
אחמד טיבי: רצח יותר גרוע מתשלום
אחמד טיבי:  רצח ראש ממשלה יותר גרוע מתשלום
הר מלך: זה לא יאומן איך אתה לא מתבייש לומר את הדברים האלה בלי לגמגם
הר מלך:  זה פשוט לא יאומן
יצחק פינדרוס: כשתהיה מסיבת קבלת פנים ליגאל עמיר - - -
משה סנה: ההבדל שהוא מקבל כסף - - -
אופיר כץ: חברים, כל אחד יקבל את זכות הדיבור
אופיר כץ:  אני רק רוצה לתקן אותך בדבר אחד, אמרת שאנחנו כל הזמן מאיימים בשלילת האזרחות
אופיר כץ:  אז היום זה היום שאנחנו מפסיקים לאיים ומתחילים לממש את שלילת האזרחות
אחמד טיבי: ערבים אמרתי, לא יהודים
אחמד טיבי:  נראה אותך מציג משהו על רוצח ראש ממשלה
אחמד טיבי:  בוא נראה
אופיר כץ: בבקשה, חבר הכנסת חנוך
הר מלך: מה הקשר?
אחמד טיבי: "מה הקשר", אומרים לי
אחמד טיבי: מה הקשר? אתה אפילו לא מתבלבל ואומר את השטויות האלה
אחמד טיבי: ליהודים מותר לרצוח
הר מלך: הרי כולנו יודעים איפה זה עומד באמת
אחמד טיבי: זה בדיוק מה שרציתי לשמוע, תודה רבה
אחמד טיבי:  אין קשר
משה סנה: הקשר הוא משפטי, שהישות תומכת טרור
חנוך דב מלביצקי: זה לא קשור
חנוך דב מלביצקי:  זה בסדר, החוק הזה הוא בטח מבורך בעיניי
חנוך דב מלביצקי:  אני מסכים עם לימור, הנושא של תשלום, אני מבין אותו, אבל בעיניי אפשר גם בלעדיו
חנוך דב מלביצקי:  אני גם הגשתי הצעת חוק, שמעניקה סמכות לשר הפנים, במקרים שהוא יחשוב לנכון לשלול אזרחות של משפחה שממנה יצא מחבל ישראלי לבצע פיגוע טרור
חנוך דב מלביצקי:  מי שיוצא לבצע פיגוע טרור במדינת ישראל צריך לדעת שני דברים: א' הוא לא חוזר חי
חנוך דב מלביצקי:  זו לדעתי צריכה להיות הנחיה לכוחות הביטחון
חנוך דב מלביצקי:  ב' עונש מוות
חנוך דב מלביצקי:  האיש הזה לא טוב שיצא חי
חנוך דב מלביצקי:  ודבר שני, הוא צריך לדעת שהוא גוזר כליה על משפחתו
חנוך דב מלביצקי:  כשנאבקים בטרור, צריך להיעזר באמצעים גסים, אמצעים שאולי פוגעים בזכויות כאלו או אחרות, אבל מה לעשות, אנחנו מתגוננים מול טרור רצחני
חנוך דב מלביצקי:  ואני לא מרגיש שום צורך להצדיק את עצמי על זה שאני במדינת היהודים מעדיף יהודים
חנוך דב מלביצקי:  כן, אחמד טיבי, זו מדינת - - -
אחמד טיבי: מעדיף רוצחים יהודים
חנוך דב מלביצקי: אני מעדיף רוצחים יהודים על רוצחים ערבים
אחמד טיבי: תודה רבה, קיבלתי את מה שאני רוצה
חנוך דב מלביצקי: וככלל במדינת היהודים, אני מעדיף יהודים על פני ערבים לא נאמנים לפה
אחמד טיבי: זה המשפט של הקדנציה בשלב זה
אחמד טיבי:  עד לרגע זה
חנוך דב מלביצקי: מצוין
חנוך דב מלביצקי:  אין לי שום בעיה עם המשפט הזה
חנוך דב מלביצקי:  זו מדינת היהודים
הר מלך: בסדר, אתה מעדיף מחבלים ורוצחים ערבים
הר מלך:  אתה מעדיף רוצחים ערבים לכתחילה
אחמד טיבי: אני מתנגד לרצח באשר הוא
חנוך דב מלביצקי: זו מדינת היהודים
חנוך דב מלביצקי:  אנחנו רואים איך אתה מתנגד לרצח
חנוך דב מלביצקי:  אתה מהלל רוצחים, אתה לא מתנגד לרצח
הר מלך: אתה משבח אותם
אחמד טיבי: באשר הוא
חנוך דב מלביצקי: אתה מהלל רוצחים
חנוך דב מלביצקי:  רק ביום שישי האחרון אתה הוצאת הודעת ברכה לרוצח הזה שמשתחרר
חנוך דב מלביצקי:  רק ביום שישי האחרון
הר מלך: אפילו את כרים יונס אתה - - - בושה וחרפה
הר מלך:  זה מראה בדיוק מה אתה
חנוך דב מלביצקי: אז לכן אנחנו לא צריכים להסס ולא צריכים כלום, אנחנו צריכים להמשיך בתהליך הזה של שלילת אזרחות, של פגיעה בטרוריסטים, בסביבה שלהם ובמשפחות שלהם
חנוך דב מלביצקי:  ככה נלחמים בטרור
חנוך דב מלביצקי:  תודה רבה
אופיר כץ:  חבר הכנסת סעדה, בבקשה
אופיר כץ:  אחריו – חבר הכנסת ביסמוט
אחמד טיבי: אסור לשקר בוועדה
משה סנה: קודם כול אני מברך על החוק הזה
משה סנה:  אני מצטרף לכולם, זה חוק שהוא הכרחי, ואתה שואל את עצמך איך זה לא קרה קודם
משה סנה:  אבל כדי שלא נמשיך לשאול את זה גם על דברים אחרים אני רוצה להתייחס לשאלה
משה סנה:  ראינו את המסיבות ואת ההילולות, ואנחנו כבר יודעים שיש המשך לאירוע הזה עוד שבועיים
משה סנה:  ואני שואל: איך המחוקק עד היום לא נתן דעתו לאסור על המסיבות האלה, ברמה שכל מי שמשתתף הוא חלק מהתמיכה?
זאב אלקין: חבר הכנסת סעדה, השר בן גביר נתן הוראה שלא יהיו מסיבות
זאב אלקין:  היו מסיבות?
משה סנה: לא, מבחינה חוקית
משה סנה:  לצערי, היו והיו
משה סנה:  ואני גם יודע שעוד יהיו
זאב אלקין: אבל הוא נתן הנחיה שלו
משה סנה: אלקין, החוק הפלילי כבר מזמן הביע דעתו - - -
זאב אלקין: אחרי החוק שעבר, ועדיין יש מסיבות?
אופיר כץ: חבר הכנסת אלקין, תן לו בבקשה לסיים
משה סנה: החוק הפלילי מזמן הכיר בזה שהעבירה מתבצעת לא רק על ידי מי שעושה אותה אלא על ידי כל הסביבה התומכת, שמאמצת ברוחה את המעשה, אפילו לפעמים משלהבת
משה סנה:  ופה יש לנו סיטואציה, שאוכלוסייה לא קטנה הולכת לתמוך בבן אדם שרצח חייל, ואין שום התייחסות בחוק למעשה הזה
משה סנה:  וניחא אם זו הייתה רק אוכלוסייה, אני יודע שזה גם אנשים מההנהגה ערבית שהגיעו
משה סנה:  ויש פה בן אדם שיושב איתנו, ואני שואל את עצמי: איך יכול להיות שבכנסת ישראל יושב אדם - - -
אחמד טיבי: אתה עכשיו אמרת שהייתי שם
אחמד טיבי:  עכשיו שיקרת
אחמד טיבי:  כשאני אלך אתה תדע
זאב אלקין: חבר הכנסת טיבי, אתה יכול להגיד: עוד לא הייתי שם
משה סנה: בסרטון מהלל את אותו רוצח
משה סנה:  וכמו שאני אומר, שהחוק הפלילי חייב לתת את דעתו בענישה מחמירה למי שתומך בטרור ולסביבה שמסביב, גם חברי כנסת שקוראים לרוצח מנהיג, לא ראויים שישבו פה בכנסת
משה סנה:  אופיר, חשוב שתשמע את הדברים, כדי שנקדם יחד חקיקה
משה סנה:  אני לא חושב שאנחנו יכולים לגנות רצח, ומצד שני לאפשר לאנשים לחגוג את הרצח, גם אנשים מהפרלמנט הישראלי
משה סנה:  לכן אני חושב שזה דבר שחוצה את המפלגות, למעט עופר כסיף, אחמד טיבי ועוד מיעוט שבמיעוט
משה סנה:  צריכים להתאחד כולנו לחוקק בדין הפלילי גם איסור להשתתף באותן סעודות של אותו רשע, וגם שמי שמהלל רוצח לא יכול להיות חבר כנסת בפרלמנט הישראלי
אופיר כץ: תודה רבה, חבר הכנסת סעדה
אופיר כץ:  חבר הכנסת ביסמוט, בבקשה
בועז ביסמוט: תודה רבה, כבוד היושב-ראש, אני באמת מברך אותך על הצעת החוק
בועז ביסמוט:  וגם אני חייב להודות ולברך פה את חבריי לאופוזיציה
בועז ביסמוט:  אני מסתכל למשל על חבר הכנסת אלקין ואני אומר: זה מאוד מעודד
בועז ביסמוט:  חבל דווקא שלעיתים אנחנו פתאום מוצאים את המכנה המשותף דווקא ברגעים כאלה מול אירועים מזעזעים או הדברים שאנחנו פשוט חיים איתם או המציאות שלנו
בועז ביסמוט:  הייתי אומר יותר מזה, שהקשבתי לך, חבר הכנסת טיבי, וצר לי להגיד את הקביעה הזו ב-2023, שעדיין, לצערי, ואולי אחת הסיבות אתה בין היתר מייצג פה עם שעדיין ב-2023 מחפש את עצמו, כי זכות הקיום היחידה של הפלסטינים במשך 100 שנה הייתה שלילת קיומנו
בועז ביסמוט:  אבל זה עוד מילא
בועז ביסמוט:  אבל כאשר גם יש לך תעריף דמים, שבו אתה למעשה - - -
אחמד טיבי: אתה מכיר בעם הפלסטיני? תן לי שר אחד שמכיר בעם הפלסטיני
אחמד טיבי:  שר בממשלת ישראל
אחמד טיבי:  אין
אחמד טיבי:  ואתה מטיף מוסר
זאב אלקין: חבר הכנסת טיבי, הוא התאפק כשאתה דיברת
זאב אלקין: חבר הכנסת טיבי, אני אפתור לך את הבעיה – ראש הממשלה
זאב אלקין:  מכיר אפילו בצורך במדינה פלסטינית
זאב אלקין:  למה אתה משמיץ את ממשלת ישראל?
בועז ביסמוט: יש להניח שהקואליציה הזו לא תעודד הקמתה של מדינה פלסטינית, והממשלה הזו גאה בזה
חנוך דב מלביצקי: לא תהיה מדינה פלסטינית, בועז
בועז ביסמוט: זה הרי ברור
בועז ביסמוט:  זה אל"ף בי"ת
אחמד טיבי: אתה אומרים שנתניהו שיקר? נתניהו שיקר?
חנוך דב מלביצקי: התפכח
אחמד טיבי: נתניהו שיקר? צריך להוסיף מכונת פוליגרף לכל ראש ממשלה מהליכוד?
בועז ביסמוט: כבוד היושב-ראש, אני רוצה לסיים דבריי
בועז ביסמוט: בינתיים מי שמשקר זה מי שאומר שאין תעריף דמים
בועז ביסמוט:  אני הסתכלתי פה, ולא צריך לחפש הרבה, ואני פה מסתכל על דבר שהוא באמת הזוי
בועז ביסמוט:  אגב, מבחינתנו, כל מי שיושב כאן בבית ולא פועל נגד זה, הוא פוגע בערכיות, במוסר, במה שאתם רק רוצים, וגם באזרחי המדינה שלנו
בועז ביסמוט:  ולכן יש לפעול, ולכן אני מברך על היוזמה שלך, כבוד היושב-ראש
בועז ביסמוט:       אני רואה פה, וזה פשוט נראה מחריד, שאנחנו כמדינת ישראל התרגלנו – מדינות ישראל לדורותיהן בדורות האחרונים – התרגלנו לדבר שהוא לא מקבל על הדעת
בועז ביסמוט:  ותק אסיר בשנים, עד 3 שנים, שכר חודשי בשקלים – 1,400 שקל; 5-3 שנים – 2,000 שקל; 10-5 שנים – 4,000 שקל
בועז ביסמוט:  ואני ממשיך: מעל 30 שנה – 12,000 שקלים
בועז ביסמוט:  יותר מזה, הרשות הפלסטינית גם תומכת באופן חודשי ב-5,000 שקל נוספים, ואנחנו מעבירים להם כספים לתעריף דמים
בועז ביסמוט:  הרי זה הזוי
בועז ביסמוט:  ואם תחשוב על זה, חבר הכנסת טיבי, אתה בעצמך, רופא במקצוע שלך, תגיד אם זה עושה שכל, אם זה לא דבר שהוא חסר כל היגיון
אחמד טיבי: אתה יודע מה אמר אלוף במילואים לפני שבועיים על התשלומים האלה? אלוף שכולכם מקשיבים לו
אחמד טיבי:  הוא אמר: אלה תשלומים סוציאליים, לא תמיכה בטרור
אחמד טיבי:  אלוף
בועז ביסמוט: אם אתה ישראלי, ואתה מבצע פיגוע טרור, אתה מקבל תוספת של 500 שקלים
בועז ביסמוט:  התשלומים האלה פורסמו ב-2018
זאב אלקין: אני עוד לא ראיתי תשלומים סוציאליים שהגודל שלהם תלוי בכמות השנים שאתה יושב בכלא
זאב אלקין:  המצאה ייחודית של הרשות הפלסטינית
בועז ביסמוט: אז זה חסר כל היגיון
בועז ביסמוט:  התעריף הזה קיים
אחמד טיבי: - - - המצאות
בועז ביסמוט: ותודה לאל שבאמת הכנסת הזו מתכוונת לשים לדברים האלה סוף
בועז ביסמוט:  וכן, אתה יודע, הרשות הפלסטינית, עם כל הכבוד, אם להם תעריף דמים, לנו יש תעריף מוסרי ונשים לזה סוף, נקודה
אופיר כץ:  חבר הכנסת פינדרוס, בבקשה
אופיר כץ:  ברוך שובך
אחמד טיבי: כובשים מדברים על מוסר
בועז ביסמוט: משחררים מדברים על מוסר
משה סנה: במדינה מתוקנת לא היית כאן
הר מלך: זו נחלת אבותינו
אחמד טיבי: יש ראי באייפון למי שרוצה
יצחק פינדרוס: אני רוצה להתייחס בכוונה לשתי דוגמאות מאוד מעניינות שאתה הבאת
יצחק פינדרוס:  אני מתאר לעצמי מה היה קורה כאן בכנסת אם יגאל עמיר – אמרת: רוצח ראש ממשלה – היה משתחרר אחרי 40 שנה, הייתה מסיבה ענקית, והיו משתתפים בה שניים-שלושה שרים או חברי כנסת, היו משתתפים בקבלת פנים, ואומרים: זה הכול הומניטרי
משה סנה: או מוציאים סרטון
יצחק פינדרוס: יתירה מזו, הזכרת את מה שהיה בראשון לציון
יצחק פינדרוס:  אני מתאר לעצמי, אם אותו אחד מראשון לציון לא היה מתחרט על מעשיו, היה גאה במעשיו, ומדינת ישראל הייתה משלמת לו – איך קראת לזה? – תשלומים סוציאליים עבור הישיבה בכלא
אחמד טיבי: הוא מקבל
אחמד טיבי:  ביטוח לאומי הוא מקבל
יצחק פינדרוס: הוא מקבל כמו כל אזרח, לא עבור ישיבתו בכלא
יצחק פינדרוס:  הוא מקבל ביטוח לאומי כמו כל אזרח
אחמד טיבי: לא ביקשתם לשלול ממנו
יצחק פינדרוס: אני גם לא ביקשתי לשלול
יצחק פינדרוס:  הוא לא מקבל מענק על זה
יצחק פינדרוס:  יתרה מזו, אני מזכיר לך, היה שר פה, רצו לשלול ממנו את ההתמודדות בכנסת, אולי יש לו תמונה בסלון
אחמד טיבי: פינדרוס, קיבלתי תשובה שרוצח יהודי עדיף על רוצח ערבי
אחמד טיבי:  קיבלתי פה תשובה
חנוך דב מלביצקי:  לא הבנת? זו מדינת היהודים
אחמד טיבי: גם אנס יהודי עדיף על פני ערבי
אחמד טיבי: זה המשפט החשוב ביותר שנאמר בכנסת
חנוך דב מלביצקי: - - - ערבים שרוצים להיות פה אזרחים שומרי חוק מקובלים
אחמד טיבי: זה מה שנאמר
אחמד טיבי:  במדינה יהודית רוצח יהודי עדיף על רוצח ערבי
אחמד טיבי:  זה אתה אומר עכשיו
הר מלך: כי זו מדינת היהודים
משה סנה: אתה תומך טרור ואתה לא צריך להיות בפרלמנט שלנו
הר מלך: זו מדינת היהודים
חנוך דב מלביצקי: אנחנו נעדיף יהודים על טרוריסטים תמיד
אחמד טיבי: יש ראי באייפון
אחמד טיבי:  Mirror
חנוך דב מלביצקי: נעדיף יהודים על טרוריסטים תמיד
חנוך דב מלביצקי:  וגמרנו להתנצל על זה
חנוך דב מלביצקי:  גמרנו להתנצל על זה
אחמד טיבי: תגיד את זה עוד כמה פעמים
חנוך דב מלביצקי: גמרנו להתנצל על זה
חנוך דב מלביצקי:  עכשיו שמעת?
אחמד טיבי: תוכל להגיד את זה באנגלית?
חנוך דב מלביצקי: Yes
חנוך דב מלביצקי:  We are through apologizing for it
יצחק פינדרוס: אתה מתעלם, אחמד, מזה שהיה פה דיון – אתה מדבר על המוסר היהודי? – היה פה דיון בוועדת הבחירות על מישהו שהתמודד - - -
אחמד טיבי: תגיד: Jewish murderer is better and superior than Arab murderer
חנוך דב מלביצקי: An Arab terrorist, yes
אחמד טיבי: Jewish murderer is better and superior - - -
חנוך דב מלביצקי: There is no Jewish terrorist
אחמד טיבי: אה, No?
חנוך דב מלביצקי: No
חנוך דב מלביצקי:  What can we do? So far there were no Jewish terrorist
אחמד טיבי: זה גם משפט שתגיד
אחמד טיבי:  תגיד באנגלית: There are no Jewish terrorist
אחמד טיבי:  תגיד
אופיר כץ: אתם לא מכבדים את חבר הכנסת פינדרוס
בועז ביסמוט: המנדט הבריטי הסתיים, חבר'ה, לחזור לעברית
אחמד טיבי: אתם עושים לי את העבודה הבוקר
חנוך דב מלביצקי: אבל תלמד אותי איך אומרים בערבית
יצחק פינדרוס: אחמד, אתה מתעלם מזה, שהלכו לבדוק לאיתמר בן גביר, האם יש לו בבית בסלון תמונה? לא אם הוא הלך לחגיגה, לא מה הוא עשה, האם יש לו תמונה בסלון? בשביל להתמודד לכנסת היה צריך להוריד תמונה, ופה חברי כנסת יכולים ללכת, לעודד רוצחים, ואתה מדבר על מוסר כפול?
חנוך דב מלביצקי: הם עומדים מעל בימת הכנסת ואומרים שזה לא טרור
יצחק פינדרוס: טול קורה מבין עיניך
יצחק פינדרוס:  זה ממש רחוק רחוק רחוק מאוד
יצחק פינדרוס:  תודה
אופיר כץ:  חבר הכנסת מתן כהנא, בבקשה
הר מלך: הוא אפילו לא ממצמץ ומספר לנו שקרים
הר מלך:  הוא יודע את זה
הר מלך:  זה שאנחנו בכלל מתייחסים לטענות שלך, הרי כל מה שקורה פה זה שקר אחד גדול, אבסורד אחד גדול
הר מלך:  אתה מטיח פה באנשים שהם משקרים, כשאתה בעצמך עושה את זה בלי למצמץ אפילו
הר מלך:  וכולם מבינים שכל המשחק הזה, והטרמינולוגיה שאתה מנסה להנחיל, שזה שקר אחד גדול ופייק אחד גדול
הר מלך:  אני חושבת שאפילו לא ראוי להתייחס לזה
אופיר כץ:  חבר הכנסת כהנא, בבקשה, ולא להפריע
מתן כהנא: אדוני היושב-ראש, אני גם רוצה להודות לך על הכינוס של הוועדה, כדי להביא פטור לחובת הנחה על החוק הזה
מתן כהנא:  זה חוק חשוב, זה חוק מוסרי, כמובן שנתמוך בחוק הזה
מתן כהנא:  אנשים משלנו גם הגישו הצעות חוק דומות, וכמובן שאנחנו חושבים שהוא חוק שהוא מאוד נחוץ
: למה לא קידמתם בממשלה הקודמת?
מתן כהנא: אנחנו הגשנו את זה בכנסת הקודמת
: "הגשנו" – קידמתם?
חנוך דב מלביצקי: מנסור לא אישר
: יושב-ראש ועדת שרים לידך
מתן כהנא: אני רוצה לנצל את ההזדמנות ולהזכיר לנו, שבחגיגות המתועבות של השחרור של הרוצח המתועב, הייתה שם איזו להקת דבקה, שמסתבר שמקבלת מימון ישראלי
מתן כהנא:  ועכשיו זו הזדמנות, אני פה קורא למי שאחראי על כך - - -
משה סנה: יש חבר כנסת ששיבח אותו
משה סנה:  צא נגדו
משה סנה:  עזוב את להקת הדבקה, יש חבר כנסת ששיבח את הרוצח
משה סנה:  אני רוצה לשמוע מהאופוזיציה - - -
מתן כהנא: ברור
מתן כהנא:  אני יוצא נגד מי – איזו שאלה, זה מתועב לשבח רוצחים כאלה, זה נורא ואיום, זה חמור מאוד
משה סנה: אני שואל אותך, מתן: האם ראוי שאיש כזה יהיה בכנסת?
מתן כהנא: אני מזכיר לך שהמפלגה שלי, המחנה הממלכתי, באה להצביע נגד האפשרות שהם יוכלו לרוץ לכנסת, בניגוד למפלגות אחרות שלא באו, אז בוא לא נפתח את זה
מתן כהנא:  אני מבקש ממי שאחראי על כך, לבדוק מי מתקצב את הדבקה האלה, ולוודא שהם לא מקבלים תקציב של מדינת ישראל
חנוך דב מלביצקי: אני רואה אותם פה בכנסת - - - תרבויות
אופיר כץ:  חבר הכנסת ינון אזולאי, בבקשה
ינון אזולאי: אדוני היושב-ראש, קודם כול יישר כוח, באמת אני מצטרף לכל הברכות על חוק חשוב כזה
ינון אזולאי:  אבל אתה יודע, היושב-ראש, יכול שגם אנחנו אשמים כמחוקקים שבכלל הגענו למצב הזה, כי לא יכול להיות שמחבל שרוצח את האחים שלנו מקבל קצבה, מקבל ביטוח לאומי
ינון אזולאי:  על מה? לא יכול להיות דבר כזה
ינון אזולאי:  אנחנו אשמים בראש ובראשונה שהם עדיין מקבלים
ינון אזולאי:  לא יכול להיות שאנחנו נותנים להם את החגיגות האלה שימשיכו
ינון אזולאי:      וכשמדברים איתי על אסירים ביטחוניים, אז בבקשה, אסירים ביטחוניים עושים חיים בכלא עד שהם יוצאים
ינון אזולאי:  אנחנו רואים את מה שצף, אז אנחנו באים – קודם כול נטפל באסירים הביטחוניים
ינון אזולאי:  אנחנו יודעים על מה שהם עושים לסוהרות, אנחנו יודעים על החגיגות שהם חוגגים בפנים ומה הם מקבלים
ינון אזולאי:  הם עושים את כל מה שהם רוצים
ינון אזולאי:  כשהם יוצאים סך הכול אני חושב שבשבילם הכלא יותר גדול בחוץ מאשר בפנים
ינון אזולאי:  את החיים שלהם, שאנחנו מממנים אותם מכספנו, הם עושים בתוך הכלא
ינון אזולאי:  שמה הם עושים את החיים שלהם, על חשבוננו, על חשבון המשפחות שנרצחות
ינון אזולאי:      ואני חושב שכל אחד מכם, גם אתם, המפלגות הערביות, צריכות לגנות את אותם אסירים ביטחוניים
ואליד אל הואשלה: - - - לכולם
ינון אזולאי: לא, לגנות את אותם אסירים ביטחוניים
ינון אזולאי:  לא לעודד אותם, לא לזרוק עליהם סוכריות - - -
ואליד אל הואשלה: - - -
חנוך דב מלביצקי: על מה אתה מדבר, על שני מקרים לעומת מאות ואלפים? איך אתה משווה כל הזמן? אין מקום להשוואות האלה
חנוך דב מלביצקי:  מספיק עם הצביעות הזאת
חנוך דב מלביצקי:  אין מקום להשוואות האלה
ינון אזולאי: אסיר ביטחוני שרצח את הילדים שלנו
ינון אזולאי:  אסיר ביטחוני שרצח את החיילים שלנו
ינון אזולאי:  תגידו, אתם נורמליים? על מה אתם מדברים?
חנוך דב מלביצקי: ראינו מה עשיתם לחיילים שנפלו שם במשטרה בשכם או ברמאללה
חנוך דב מלביצקי:  ראינו עם הידיים המגואלות בדם
חנוך דב מלביצקי:  ראינו
ינון אזולאי: אנחנו חיים במדינה הזאת בזכות ולא בחסד
ינון אזולאי:  אני רוצה לדעת, תגיד לי, מה קורה אם אסיר יהודי שבוי בכלא, אם זה במצרים, אם זה בסוריה ואם זה בעזה
ינון אזולאי:  אתם נותנים לו משהו? אתם מחפשים איך להרוג אותו ולענות אותו
ינון אזולאי:  ואל תגידו לי: זה חמאס – החמאס והרשות הפלסטינית אותו דבר
ינון אזולאי:  זה לא מעניין
ואליד אל הואשלה: תביא חוק לכולם
ינון אזולאי: ואנחנו פה נותנים להם - - - על מה אתם מדברים בכלל?
חנוך דב מלביצקי: לא, נגד הטרוריסטים אנחנו נילחם
חנוך דב מלביצקי:  לא יהיה אותו חוק לכולם
חנוך דב מלביצקי:  אנחנו נגרש אותם ואת המשפחות שלהם
חנוך דב מלביצקי:  לא תהיה להם פה תקומה
חנוך דב מלביצקי:  לא תהיה
אופיר כץ:  שמעון
משה סנה: תגנו את המסיבות האלה
משה סנה:  יש פה את אחמד טיבי שלא מגנה והוא לא ראוי להיות בפרלמנט
משה סנה:  תגנו אתם
משה סנה:  אתם, רע"מ, אתם רוצים להגיד שאתם שונים
משה סנה:  הייתם בממשלה
ינון אזולאי: אם הייתם מגנים, תאמין לי, לפחות היינו רואים שאתם לא איתם
משה סנה: תגידו: לא ראוי לעשות את החגיגות האלה
משה סנה:  יבוא אל ביתו בצנעה, יתבייש לצאת מהבית
משה סנה:  למה אתם לא מגנים?
אופיר כץ: טוב, חברים
משה סנה: שנייה, אופיר, זה חשוב
משה סנה:  יש פה חבר כנסת שמהלל, ואנחנו יודעים, הוא לא ראוי להיות בכנסת
משה סנה:  יש מפלגת רע"מ שאומרת: אנחנו עשינו שינוי
משה סנה:  ישבתם בממשלה עם המחנה הממלכתי – היה להם שם אחר אז
משה סנה:  אני מבקש ממך: תגנה את זה
משה סנה:  למה? אתה מבין שבזה שאתה לא מגנה אתה למעשה מאמץ את המעשים האלה?
ואליד אל הואשלה: אנחנו מגנים כל רצח של בן אדם
חנוך דב מלביצקי: לא, זה לא כל רצח
חנוך דב מלביצקי:  תגנה את הטרור המוסלמי הרצחני נגד יהודים פה במדינת ישראל
חנוך דב מלביצקי:  תגנה
ואליד אל הואשלה: אבל אתם לא יכולים להפעיל חקיקה פרסונלית
ואליד אל הואשלה:  תביאו חקיקה לכל מפגע
חנוך דב מלביצקי: לא כל מפגע - - -
משה סנה: אם אנס היה יוצא מהכלא והייתה מסיבה סביבו, היית מגנה את זה
משה סנה:  אם היה רוצח ישראלי שרצח ערבי, וכל היישוב שלו היו חוגגים את השחרור שלו, הייתי קם ראשון ומגנה, כי זה לא ראוי וזה לא מוסרי
משה סנה:  איפה אתם? יש פה בן אדם שרצח חייל
משה סנה:  למה אתם לא מגנים? אם אתם רוצים להיות חלק מהחברה הישראלית אתם חייבים לגנות
משה סנה:  אחמד טיבי בחר לא להיות חלק מהחברה הישראלית, וזו זכותו, ולכן נקצה אותו מהכנסת הזאת
משה סנה:  אתם, רע"מ, אומרים: אנחנו רוצים להיות חלק
משה סנה:  אם אתם רוצים חלק ונחלה, אני מצפה מכם לגנות את הדברים מהסוג הזה
משה סנה:  ואם אתם לא תגנו, תגיעו למקום שלהם, מחוץ לבית הזה
משה סנה: לא, אני רוצה לשמוע את התשובה שלו, זה חשוב
אופיר כץ: הוא לא רוצה להשיב
ואליד אל הואשלה: לא רוצה להשיב לך
חנוך דב מלביצקי: הוא לא רוצה לגנות ולא להשיב
אופיר כץ: תדע שכשאתה לא משיב אתה במילה אחרת אומר: אני לא מגנה את המעשה הנתעב, אני לא מגנה את החגיגות האלה
ואליד אל הואשלה: אנחנו מגנים כל רצח באשר הוא
חנוך דב מלביצקי: זה לא כל רצח באשר הוא
משה סנה: שאלתי שאותך: יש מסיבה - - -
ואליד אל הואשלה: כל עוד אתם מביאים חקיקה - - -
חנוך דב מלביצקי: כל עוד שאנחנו מביאים
חנוך דב מלביצקי:  איזה חקיקה אתם הבאתם? הבאתם חקיקה לגנות את כל הטרוריסטים במדינת ישראל? מתי יצאתם נגד טרור?
משה סנה: היית מוכן לקבל שיחגגו אנס שיוצא מהכלא? לא היית מקבל
משה סנה:  לכן תהיו מוסריים, תהיו ערכיים
משה סנה:  אתם רוצים להיות חלק מהחברה הישראלית, ואני חושב שזה נכון שתהיו חלק מהחברה הישראלית, אבל אתם צריכים להכיר בחברה הישראלית, ולהבין שאירועים מהסוג הזה לא יכול להיות שיתרחשו בבית שלכם
משה סנה:  ואם זה קרה, תגנה
משה סנה:  אם ביישוב שלי היו חוגגים יציאה של אנס מהכלא, הייתי קם, מגיע לשם ומגנה
אופיר כץ: סעדה, הדברים נשמעו
אופיר כץ:  הם חשובים
משה סנה: - - -
אופיר כץ: לא, הם באמת חשובים, בסדר גמור
אחמד טיבי: חלק מרוצחי ערבים מקבלים קידום, גם במשטרה וגם בצבא
חנוך דב מלביצקי: הם לא רוצחים
חנוך דב מלביצקי:  הם לא רוצחים
אחמד טיבי: מקבלים קידום
אחמד טיבי:  קידום
אחמד טיבי:  לא חגיגות
אחמד טיבי:  יורים בגב לפלסטינים, מקבלים קידום
חנוך דב מלביצקי:  זה שאתה קורא לחיילים רוצחים זו בדיוק הבעיה
חנוך דב מלביצקי:  אתה לרוצחים שלכם לא קורא רוצחים
חנוך דב מלביצקי:  זו בדיוק הבעיה
משה סנה: במדינת ישראל, כאיש מח"ש - - - שאנשים נכנסו לכלא על זה שהרגו ערבים
משה סנה:  ואני אישית הכנסתי לכלא
אחמד טיבי: מח"ש זה הארגון הכי כושל שהיה
אחמד טיבי:  חיפוי
אחמד טיבי:  מח"ש – המחלקה לחיפוי השוטרים, שאתה היית חלק - - -
משה סנה: אתה במקום זה – אתה יודע כמה שוטרי מג"ב בחברון - - -
אופיר כץ: זהו, סעדה, הסתיים
אופיר כץ:  יש לנו אב שכול שרוצה לדבר ואנחנו לא נותנים לו
אופיר כץ:  די
שמעון גולובנציץ: אני מפורום "בוחרים בחיים"
שמעון גולובנציץ:  והאמת היא שאני רואה ביום הזה יום היסטורי
שמעון גולובנציץ:  אני מייצג פה באמת את כל המשפחות השכולות, נפגעי טרור וכו', ואנחנו באמת שומעים פה היסטוריה
שמעון גולובנציץ:  משהו קורה פה, התחלה חדשה
שמעון גולובנציץ:  להעביר את החוק הזה של שלילת אזרחות מאדם שרצח יהודי בגלל שהוא יהודי, חוק הגירוש הזה, בשבילנו זו תחילת הרתעה, זו התחלה של שינוי, זה אולי סוג של צדק מסוים שאנחנו מרגישים שמתחיל להיות פה
שמעון גולובנציץ:  התחלה של צדק
שמעון גולובנציץ:      אני באמת מקווה שזו התחלה, ושהחוק הזה יעבור כמה שיותר מהר
שמעון גולובנציץ:  אנחנו מסתכלים על שבוע שעבר, על החגיגות שנעשו
שמעון גולובנציץ:  אגב, אנחנו התרענו בכל הכוח שלנו שיהיו חגיגות, ואף אחד לא הקשיב לנו, ועכשיו כולנו רואים מה קרה פה
שמעון גולובנציץ:  ואני באמת מאמין שזו התחלה, ושהחוק הזה יעבור כמה שיותר מהר, על מנת ששבוע הבא, כשישתחרר מחבל, לא יחזרו על עצמן החגיגות האלה, והמשפחות לא ירגישו כל כך מושפלות, ושלא נעשה איתן צדק
שמעון גולובנציץ:      אני רוצה גם להודות לכל אלה שהיו מעורבים בחוק הזה – לאורית סטרוק, לדיכטר, לשמחה, לשרן השכל ולאופיר כץ – שהובילו את החוק, ודואגים שישחררו את זה מחובת הנחה
שמעון גולובנציץ:  כולנו, בשם כל המשפחות, אנחנו מקווים שיש פה תחילה של שינוי
שמעון גולובנציץ:  ואני פונה גם לכל המשרדים פה, שיתחילו להעביר את חוקי ההרתעה והמשילות, ושלא יהיו פה רציחות יותר, שנעצור את המחבל הבא
שמעון גולובנציץ:  אנחנו ממש מאמינים ומרגישים שההרתעה הזאת תעצור את הרצח של היהודי הבא
שמעון גולובנציץ:  ממש ממש תודה לכם
אופיר כץ: תודה לכם
אופיר כץ:       אם כך, אנחנו נעבור להצבעה
אופיר כץ:  תני לי שנייה לסיים, כי אני צריך קוורום
אופיר כץ:  בגלל שנשמעו טענות לגבי השלושה שאני צריך להודיע עליהם במליאה, אז אני אחזור גם על ההצבעה של סעיף א', בלי אותם חברי כנסת שנודיע עליהם במליאה בהמשך
אופיר כץ:  אז אני צריך להקריא שוב את הסעיף?
נועה בירן-דדון: כן
אופיר כץ: אוקיי
אופיר כץ:  אנחנו נצביע על שניהם ביחד
נועה בירן-דדון: לא
אופיר כץ: בנפרד, אוקיי
אופיר כץ:      א
אופיר כץ:  בקשת הממשלה להקדמת הדיון בהצעת חוק להארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשפ"ג–2023, לפני הקריאה הראשונה
אופיר כץ:  מי בעד?
קריאה: הוא אמר שלא נצביע
זאב אלקין: אתם יכולים להצביע, אתם לא תיחשבו לקוורום
זאב אלקין:  להצביע אתם יכולים
נועה בירן-דדון: 11 בעד
אופיר כץ: יופי, אז יש לנו קוורום
אופיר כץ:  מי נגד?
אחמד טיבי: גם ואליד נגד
אופיר כץ: איפה הוא? מי שלא פה לא יכול להצביע
אופיר כץ: אושרה
אופיר כץ:      עכשיו אנחנו עוברים לסעיף השני: בקשות חברי הכנסת להקדמת הדיון בהצעות חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור, התשפ"ג–2022 (פ/373/25 של חה"כ אופיר כץ), (פ/374/25 של חה"כ שרן השכל), (פ/376/25 של חברי הכנסת שמחה רוטמן, לימור סון הר מלך וקבוצת חברי הכנסת), (הצעת החוק של חה"כ עודד פורר וקבוצת חברי הכנסת), (הצעת החוק של חה"כ זאב אלקין), לפני הקריאה הטרומית
ינון אזולאי: אופיר, גם לי יש, שעוד לא קיבלתי עליו פ', שהוגש
נועה בירן-דדון: עשרה בעד
אחמד טיבי: שניים
אופיר כץ: שניים נגד
אופיר כץ: אם כך, הבקשה התקבלה